42 Benefacere

Ad faciendum multa mouent.

Primo, magnitudo premii, Heb. vltimo [13:16]: *Beneficentie et communionis nolite oblivisci; talibus enim [hostiis promeretur Deus]*, etc.

Secundo, obligacio precepti, Jac. 2[:8]: *Si* autem *legem perficitis regalem secundum Scripturas: Diliges proximum tuum sicut teipsum : bene facitis.*

Tercio, mutacio Christi quia, Marc. [7:37]: *Bene omnia fecit.* Et Act. 10[:38]: Pertransiuit *benefaciendo et* *sanando*.

Quarto, monicio sapientis, Prou. 3[:27]: *Noli prohibere benefacere eum qui potest; si vales, et ipse benefac.*

Quinto, incomodum oppositi, 2 Thess. vltimo [3:13-14]: *Fratres, nolite deficere benefacientes. Quod si quis non obedit verbo nostro per epistolam, hunc notate, et* *ne commisceamini cum illo.*